Aarhus Letbane er lige på trapperne. I den anledning har vi været i arkiverne og fundet dette mere end 100 år gamle stumfilmsklip fra dengang, hvor Aarhus så helt anderledes ud, og ordet letbane slet ikke opfundet.

Annonce

Anlægget af Danmarks første letbane er i fuld gang i Aarhus, hvor den første etape af Aarhus Letbane ifølge planen skal tages i brug inden 2017.

Dermed bliver det igen muligt at transportere sig rundt i Aarhus via skinner.

De fleste ved, at Aarhus tidligere har haft sporvogne i bybilledet, men det er måske ikke alle, der ved selvsyn har set vognene kringle sig gennem byen.

Det kan du imidlertid se i klippet fra en århusiansk sporvognstur i 1905 herunder, hvor man også får en god fornemmelse af det århusianske hverdagsliv langs ruten.

Annonce

Danmark på Film

Danmark på Film. Klippet er blot ét af mange, som Det Danske Filminstitut har gjort tilgængelig via projektet

Webportalen rummer dokumentariske film fra hele landet i perioden 1905-1965, og de mere end 500 klip fordeler sig over et interaktivt Danmarkskort, hvor man kan finde sin egen by.

Projektet giver også brugeren mulighed for at klippe sine egne små film sammen og dele klippene med andre.

Turen med sporvogn er filmet fra vognstyrerens førersæde, og hvis du har lidt problemer med at genkende bybilledet, kommer her en guide: Turen begynder ved M. P. Bruuns Gade, hvor sporvognen krydser Bruuns Bro og kører ind på Banegårdspladsen.

Der klippes, og nu kører sporvognen op ad Søndergade. Her krydser den Skt. Clemens Bro og kører forbi Aarhus Domkirke. I slutningen af klippet drejer den ind på Store Torv:

(NB. Hvis klippet er meget lille i din browser, kan det forstørres ved at klikke i nederste højre hjørne)